Diari Oficial de la Generalitat Valenciana


Sumari del DOGV 3812, del 10-08-2000 (2000/6676)

DECRET 113/2000, de 25 de juliol, del Govern Valencià, pel qual s'accepta a benefici d'inventari l'herència de la senyora Josefina Ferrándiz Casares, segons el testament atorgat davant el notari el senyor Jaime Pintos y Vázquez-Quirós en data 25 de març de 1976, pel qual es declara hereu del dos per cent de la meitat del seus béns el Col·legi de Pràctiques Annex a la Normal, d'Alacant, actualment Col·legi Públic Pràctiques, dependent de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6676


Data del document
:   25-07-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * cultura regional
    * herència

DECRET 113/2000, de 25 de juliol, del Govern Valencià, pel qual s'accepta a benefici d'inventari l'herència de la senyora Josefina Ferrándiz Casares, segons el testament atorgat davant el notari el senyor Jaime Pintos y Vázquez-Quirós en data 25 de març de 1976, pel qual es declara hereu del dos per cent de la meitat del seus béns el Col·legi de Pràctiques Annex a la Normal, d'Alacant, actualment Col·legi Públic Pràctiques, dependent de la Generalitat Valenciana. [2000/X6676]
  
S'ha tramitat l'expedient escaient per a procedir a l'acceptació de l'herència de la senyora Josefina Ferrándiz Casares al Col·legi de Pràctiques Annex a la Normal, d'Alacant, ?actualment Col·legi Públic Pràctiques, dependent de la Generalitat Valenciana ?, consistent en el dos per cent de la meitat dels béns de la causant, la quantitat es valora en dos-centes cinquanta-nou mil dos-centes quaranta-set pessetes (259.247 PTA).
  
De conformitat amb el que preceptua l'article 20 de la Llei 3/1986, de 24 d'octubre, de Patrimoni de la Generalitat Valenciana, la Generalitat podrà adquirir béns i drets pels títols reconeguts per l'ordenament jurídic.
  
L'acceptació d'herències, llegats i donacions a favor de la Generalitat Valenciana correspon al Govern Valencià, que la exercirà, mitjançant decret, a proposta de l'actual Conselleria d'Economia, Hisenda i Ocupació, encara que el testador o donant haja assenyalat com a beneficiari a algun altre òrgan de la Generalitat. L'acceptació d'herències s'entendrà feta sempre a benefici d'inventari.
  
Per això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 25 de juliol de 2000,
  
DECRETE
  
Article 1
  
Acceptar, a benefici d'inventari, l'herència de la senyora Josefina Ferrándiz Casares, segons el testament atorgat davant el notari el senyor Jaime Pintos y Vázquez-Quirós en data 25 de març de 1976, pel qual es declara hereu del dos per cent de la meitat dels seus béns el Col·legi de Pràctiques Annex a la Normal, d'Alacant, ?actualment Col·legi Públic Pràctiques, dependent de la Generalitat Valenciana-, en atenció al fet d'haver sigut educada en aquest col·legi i més tard mestra d'aquest per espai de quaranta anys.
  
L'herència esmentada s'ha valorat en dos-centes cinquanta-nou mil dos-centes quaranta-set pessetes (259.247 PTA).
  
Article 2
  
Agrair als hereus l'herència rebuda.
  
DISPOSICIÓ FINAL
  
Es faculta el conseller de Cultura i Educació per a la realització de tots els tràmits necessaris per a donar efectivitat al que disposa el present decret.
  
València, 25 de juliol de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET